
FILIUS, 


De  calculis  salivalibus. 


PROOEMIUM. 


Calculi  salivales,  Sialolithi,  inter  concrementa  cal- 
culosa ,  quae  in  organis  corporis  humani  animalis¬ 
que  secernentibus  inveniuntur  ,  rarius  apparent 
Quae  de  iisdem  in  veterum  medicorum  scriptis  le¬ 
gimus  ,  minime  satisfaciunt,  nam  exempla  sola  nobis 
dantur,  quae  autem,  quod  ad  diagnosin  anatomicam, 
non  definita,  et  quod  ad  proprietates  physicas  atque 
chemicas  attinet,  non  destinata  sunt.  Incertum  fere 
semper  manet,  num  calculus  e,  gr.  sub  lingua  in  ranula, 
an  in  ductu  Whartoniano,  num  in  glandula  sublin¬ 
guali,  an  in  submaxillari  ortus  sit.  Posteriori  qui¬ 
dem  tempore  medici  calculorum  originem  et  com¬ 
positionem  chemicam  respicere  conati  sunt,  sed 
mancae  inquisitiones  usque  ad  nostra  tempora  re¬ 
mansere,  quibus  chemicae  scrutationes  florent.  Ac 

iisdem  ex  causis  veteres  parum  respectati  atque  quae 
nobis  exempla  afferunt  graviora,  paucis  annotata 

>  i 

sunt.  Ex  processibus  solis  chemicis  calculorum 
ortus  deduci  potest.  Quo  magis  mirandum  est,  quod 
nostri  quoque  medici  saepius  salivae  calculos  non 
cliemice  inquirunt.  Quid  jacent  calculi  in  museis? 
Particulatim  certe  eosdem  scrutari  debent. 

Multa  facta  graviora  cum  iisdem  conjuncta  sunt; 
propter  quam  causam  partim  calculi  mihi  visi  sunt 

‘V 

apti  ad  praebendam  dissertationis  materiam;  partim 
propter  casum ,  cujus  in  111.  B  a  u  m  clinico  chirur¬ 
gico  observandi  data  mihi  est  occasio.  Enarrata 
casus  historia ,  spero  fore ,  ut  non  ingrata  lectoribus 
futura  sit;  nec  minus  chemicae  calculorum  glandu¬ 
lae  submaxillari  et  ductui  Whartoniano  excisorum 
salivalium  analyses,  quas  Max  Schultze,  stud. 
med.,  qui  lubentissime  in  scrutationibus  versatur 
chemicis,  confecit.  Analyses  hasce  jam  in  „Journal 
fur  practische  Chemie  von  Erdmann  und  Marchand, 
Bd.  XXXIX,  H.  1  u  accuratius  explicatas  videbis. 
Aliam  ex  glandula  parotide  calculi  a  Cei.  Dr.Koehnk 
extracti  analysin  ab  111.  Schulze,  Prof.  chemiae, 
institutam  lectoribus  novam  trado. 


3 


Litteratura. 

* 

Hippocrates,  qui  concretiones  circa  linguam  se  vidisse 
scripsit,  quas  ossium  naturam  habuisse  censuit 
L.  2,  sect.  3,  Epidem. 

Avenzoar  L.  2,  tract.  2,  c.  2:  vidi  lapidem  generatum 
sub  lingua  cujusdam  viri  prohibentem  ei  locutionem; 
et  eo  remoto  lapide  rehabuit  loquelam.  Et  gene¬ 
ratur  ab  humoribus  (ranulis?)  grossis,  qui  indu¬ 
rantur  ad  invicem  simul  donec  ad  lapidem  conver¬ 
tuntur.  —  Similes  casus  in  pluribus  narrantur  scri¬ 
ptis,  quae  citata  videbis  in: 

Schenkii  Observat.  L.  I  de  lingua.  1609.  p.  208 — 209. 

Forestus,  L.  14,  observ.  26.  1634. 

Roonhuysen,  I,  observ.  29.  1645. 

Blegny,  Zodiacus  Medico -Gallicus,  Ann.  I,  Jun.  obs. 

Aerei,  cap.  1,  XXIII.  1756.  1772.  p.  103. 

Bonet,  Medicin.  Septentrional.  L.  I.  1687.  p.  303. 

Polyalthes  I,  L.  II,  p.  1076. 

—  Sepulcret.  Genev.  1679.  p.  1226. 

Commere.  Liter.  Noric.  1731,  p.  74.  1732,  p.  46. 

p.  135. 

Titius,  Diss.:  analyseos  calcul.  et  humani  et  animalis 
ehem.  Spec.  II  de  Hippolithis.  Vitenb.  1797. 

De  calculo  salivali  sponte  excreto.  Wittenb.  1794. 

Baciochi,  J.  Dom. ,  lettere  intorno  Testrazione  d’un 
calculo  sotto  Ia  lingua.  Brescia  1749. 

Act.  Nat.  Cur.  Vol.  III,  obs.  90,  VII,  obs.  67,  IV, 
obs.  95,  VIII,  obs.  20. 

Handtwig,  Gust.  Chr. ,  de  calculo  in  glandulis  sub 
lingualibus  reperto.  Rostock  1754.  4. 

Scherer,  Ch.  A.,  Disput.  de  calculis  ex  ductu  salivali 
excretis.  Argent.  1757. 

Siebold,  Historia  systematis  salivalis.  Jenae  1797. 

Hali  er,  Disp.  praet.  T.  I,  Nr.  34. 

Tenon,  recherches  sur  la  nature  des  pierres  ou  calculs 
du  corps  humain ;  in  Meni.  de  1’Acad.  des  scienc. 
Paris  1764.  p.  364.  625 

Borellus,  Cent.  II,  observ.  17. 

Buchner,  Misc.  1727,  p.  256. 

Ephem.  Nat.  Cur.  Dec.  I,  Ann.  III,  obs.  1,  obs.  43. 
Ann.  IV  et  V,  p.  299.  Ann.  IX  et  X,  obs.  144. 

Hartmann  (Progr.  calcul.  sub  lingua  exsect.  descri¬ 
bens.  Helmstadt  1762.  p.  8' — -16.) 

J.  F.  Wegener  Praes.  G.  Imm.  Hartmann,  Diss.  exhib* 
calculi  sublingualis  nuperrimum  quoddam  exemplum. 
Francof.  ad  Viadr.  1784. 

Hartmann  (Reuss  Repert.  T.  10,  P.  1,  p.  160 — 161). 

Se  i  dei  ius,  Obs.  med.  rar. ,  n.  3. 

Fourcroy,  sur  le  nombre,  la  nature  et  les  caracteres 

—  Systeme  des  connaissances  chimiques ,  t.  9,  p.  368 

Vogel,  J.,  Patbolog.  Anatomie  1845.  Abth.  I,  S.  331. 

Marseille  1824.  8.  Unicus  vir,  quem  de  calculis 
salivalibus  solis  disputasse  scio.  Quae  autem  scri¬ 
psit,  non  vidi. 


7 


Calculorum  salivalium  proprietates  physicae* 

Numerus  varius  est.  Vel  plures  sunt1),  vel  unicus 
tantummodo  adest  Figura  et  forma  calculorum  saliva- 
lium  irregularis  perquam  variat.  Interdum  calculi  fabis, 
quasi  hilo  praeditis,  mox  nucleo  prunorum,  vel  pisis, 
vel  strobilis,  vel  nuci  avellanae,  vel  phaseolis  minimis 
similes  sunt.  Nonnunquam  cum  seminibus  foenugraeci, 
vel  papaveris,  quin  lauri  baccis  arefactis  excorticatisque 
comparari  possunt.  Ceterum  superficies  externa  plana, 
vel  inaequalis  multis  tuberculis  praedita  est. 

Texturae  ratione  calculi  salivales  variant.  Vel  dura, 
vel  spongiosa  ita  est,  ut  pistillo  presso  facile  in  duas 
partes  dilabantur.  Interdum  nuclei  intus  adsunt,  vel  unus 
vel  plures,  variegatis,  fuscis  et  albis,  lamellis  circulari¬ 
bus  non  crystallinis  formati. 

Color  albus,  ex  luteo  albicans,  cineritius,  spadica- 
rius,  striisque  intertextis,  et  colori  cancrorum  lapidum 
similis  in  calculis  salivalibus  observatur.  Pondus  grana 


1)  Roonliuysen  1.  c.  narrat,  lapides  duos  se  vidisse,  unum  nuci 
castaneae,  alterum  amygdalae  nucleo  similem,  qni  sese  le- 
vigassent,  quo  ex  signo,  calculo  primo  elato,  alterum  ad¬ 
esse  se  conclusisse. 

duo,  drachmam  unam,  semiunciam,  quin  unciam2)  ad¬ 
aequat. 

Longitudo  unum  et  dimidium  pollicis  et  latitudo  di¬ 
midium  pollicis  saepe  adaequare  potest. 

Iri  animalium  corporibus,  e.  g.  equorum,  mulorum, 
boum  et  asinorum,  calculi  magnitudinem  graviorem  nan¬ 
cisci  solent;  nonnunquam  pondus  uncias  viginti 3),  ma¬ 
gnitudo  manum  compressam  adaequat.  Color  ex  luteo 
albicans.  Textura  plerumque  dura. 

Num  calulorum  superficies  plana  an  aspera  visa  et 
tuberculosa,  eorumque  forma  num  rotunda  et  ovalis  an 
sit  angulata,  non  nihil  momenti  ad  situm  eorum  insertio¬ 
nisque  rationem  valet.  Calculus  rotundus  atque  politus 
nec  unquam  glandulas  et  ductus  excretorios  tam  graviter 
irritare,  neque  tam  firmiter  ab  iisdem  concludi  potest, 
quam  tuberculis  striisque  praeditus;  quae  quum  proprie¬ 
tas  efficiat,  ut  glandularum  tela  cellulosa  calculo  ino 
lescat,  ejusque  excisionem  non  parum  prohibeat. 

Calculorum  proprietates  chemicae. 

Calculus  salivalis,  in  particulas  suas  via  chemica 
partitus,  semper  fere  etiam  ex  materiis  constat,  quae 
jam  in  saliva  ipsa  continentur.  Mucus  ’et  albumen  par¬ 
tem  ejusdem  minorem,  massae  anorganicae  majorem 


2)  Hag  er  1.  c.  p.  130. 

3)  Gurlt  1.  c.  I,  p.  33. 

formant.  Pars  quaedam  adest  calcariae  phosphoricae 4 5) 
et  carbonicae,  interdum  magnesiae  ammoniato-  phospho¬ 
ricae,  magnesiae  carbonicae  et  calcariae  muriaticae,  atque 
ferri  particulae  inveniuntur.  Wurzer  6)  in  calculo  ex 
glandula  submaxillari  viri  cujusdam  calcariae  phosphoricae 
maximam  partem,  tum  ferri  et  mangani  vestigia,  tum 
materiam  xanthoxydo  similem  reperit.  Poggiale 6)  ex 
corporibus  humanis  calculos  inquisivit,  quorum  maxima 
pars  fuit  calcaria  phosphorica  (94  procent),  minima  mu¬ 
cus  et  principium  animale.  J.  Vogel7),  a  Wright  (1 — 3), 
Bibra  (4),  Lecanu  (5),  Besson  (6),  Golding  Bird  (7) 
analyses  perductas  composuit: 


4)  Fourcroy,  Systeme  des  contiaissatiees  ehim»  1.  e.  Meekel 
1.  c.  John,  chemisclie  Tabellen  I.  c. 

5)  Archiv  der  Pharmacie  1.  c. 

6)  Journal  der  Pharmacie  1.  c. 

7)  J.  Vogel,  Patliolog.  Anatomie  1.  c. 

IU.  Baum  calculos  duos  excidit,  unum  ex  ductu 
Whartoniano  viri  quadraginta  annos  nati,  cujus  calculi 
pondus  erat  3,740  Gramm. ,  superficies  externa  fusca, 
massa  interna  albida  cum  lamellis  concentricis,  quae  nu¬ 
cleos  duos  substantia  organica  formatos  circumdabant; 
alterum  particulatim  ex  glandula  submaxillari  viri  annos 
quinquaginta  nati,  cujus  calculi  superficies  irregularis 

et  tuberculosa,  massa  interna  fusca  erat.  Qui  calculi 
a  M.  Schultze  8)  chemice  inquisiti  haec  dederunt: 


Cale.  unus. 

alter. 

Aquae 

T,93 

8,08 

Pingued. 

2,50 

1,33 

Subst.  orgau. 

6,  IT 

13,37 

Calcar,  pliospli. 

T3,2T 

68,10 

Magnes,  ammoniato- 

pluos  phor. 

4,13 

3,15 

Calcar,  carbon. 

4,90 

4,49 

Ferri  oxydat.  pliospli.  0,68 

0,75 

Clilornatrii 

0,42 

0,73 

100,00  100,00 

Cei.  Dr.  Koehnk,  med.  et  chir.  pract.  Gryphiswal- 
densis  in  parotide  feminae  viginti  unius  anni  nuperrime 
calculos  reperit.  Ulcera  fistulosa  sese  formarant,  ex  quibus  in 
externa  buccae  superficie  supra  ramum  maxillae  inferioris 
apertis  lapilli  quinque  extracti  sunt.  Unius  concrementi 
analysin  chemicam  III.  Schulze,  Prof.  chemiae,  instituit. 

Pondus  erat  0,0275  Gramm.  atque  compositio  par¬ 
tium  haecce: 


Aquae  hygroscopicae 

3,670 

Subst.  organ. 

7,272 

Calcar,  carbon. 

26,453 

Calcar,  phosphor. 

62,636 

cum  particulis  quibus- 

dam  magnes,  pliospli. 

100,031 


8)  Journal  fur  practisclie  Chcmie  von  Erdmaun  und  Marcliand 
Heft  I,  B.  XXXIX. 

Ex  animalium  organis  salivam  secernentibus  excre¬ 
torum  calculorum  compositio  chemica  non  omnino  aliena 
quidem  ab  illa,  quae  humani  corporis  inest  calculis,  ta¬ 
men  in  eo  discrepat,  quod  calcariae  partes  carbonicae 
in  illis  plures  quam  in  hisce,  calcariae  phosphoricae  au¬ 
tem  in  hisce  plures  quam  in  illis  inveniuntur.  Quod 
quum  resultatum  M.  Schultze  et  scrutationibus  suis 
et  aliarum  analysium  chemicarum  comparatione  in¬ 
venerit,  nuperrime  edocuit.  Ut  accuratius  intelligatur, 
analyses  nonnullae  chemicae  sequentur. 

Lassaigne9)  calculum  e  ductu  Stenoniano  equi  annos 
sex  nati  sinistro  perscrutatus  invenit  partes: 


Calcariae  carbon.  84 

Calcariae  phosph.  3 

Principii  animal.  9 

Aquae  3 


99 

Alius  ex  equo  calculus,  octodecim  pondere  unciarum,  con¬ 
tinuit 


Calcariae  carbon. 

86,0 

Calcar,  phosphor.  et 

ferri  oxjdati 

3,0 

Principii  animal. 

6,4 

Salivae  princip.  solui». 

1,0 

Aquao 

3,6 

100,0 


9)  Gurlt  1.  c. 

Calculo  ex 

vacca  eaedem  infuere 

materiae , 

tertio  ex 

equo  tales: 

Calcar,  carbon. 

83,36 

Calcar,  pliosphor. 

2,70 

Mater,  solubilis 

6,10 

Muci 

4,50 

Aquae 

3,27 

Ex  asino  calculus  secundum  Caventou  et  ex  equo  secun- 

dum  Henry 

ostendit: 

ex  asino 

ex  equo 

Calcar,  carbon.  91,6 

85,52 

Calcar,  phospli.  4,8 

4,46 

Magnes,  carbon.  — 

7,56 

Princip.  animalis  3,6  i 

Aquae  ’ 

2,42 

100,0 

99,90 

Calculus  ex  ductu  Stenoniano  equi  No.  I, 

ex  eodem 

ductu  bovis  No.  11 10) 

I. 

II. 

Calcar,  carbon.  83  519 

83,197 

Calcar,  pliosphor.  7,972 

5,840 

Magnes,  carbon.  1,243 

4,406 

Mater,  organ.  6,164 

2,248 

Aquae  1,102 

4,309 

100,000 

100,000 

Calculus  ex  equo  secundum  Wurzer: 

Calcar,  carbon.  80,50 

57,5 

Calcar,  phospli.  2,75 

3,5 

10)  Gurlt  und  Hertwig  1.  c. 

Mater,  in  aq.  solub. 

8,60 

7,0 

Mater,  in  aq.  insolub. 

4,40 

— 

Ferri  oxydat.  etman- 

gan.  oxydati 

1,00 

— 

Cblornatrii 

1,00 

0,5 

Natri  carbon. 

1,75 

0,9 

Chlornatrio  natroque  exceptis  salivae  omnes  partes 
in  calculis  animalium  reperiri  censuit  Gurlt11),  sed  scru¬ 
tationes  chemicae  a  Wurzer  et  M.  Schultze  institutae 
tum  in  animalium  tum  in  hominum  calculis  chlornatrium 
certe  ostenderunt.  Natron  carbonicum  Wurzer  i  calculo 
uno  animali  reperit. 


Calculorum  genesis. 

Ut  de  calculorum  salivalium  origine  recte  sentiamus, 
organa  illa  praeeipueque  materias,  quae  ad  formationem 
exhibent  focum ,  curatius  expendamus  necesse  erit.  Sunt 
glandulae  salivales  cum  ductibus  suis  excretoriis,  quae 
locum,  earumque  secreta,  quae  concretionum  calculosa¬ 
rum  materias  praebere  debent.  Via  chemica  calculos 
concrescere  satis  notum;  sed  concretionis  rationem  atque 
causas  sequentibus  diligenter  perpendemus. 

Saliva  composita  est  ex  materiis  et  organicis  et  an- 
organicis;  illae  secreti  partes  fluidae  ex  aqua,  muco,  al¬ 
bumine,  osmazomate  salivaeque  principio  constant;  haece 


11)  Gurlt  1.  c. 

anorganicae,  quae  quidem  solutae  sputamini  insunt  par¬ 
tes,  secundum  Berzelium  Treviranumque  natron  et  kali 
sulphuricum,  phosphoricum ,  carbonicum,  laeticum,  cal¬ 
cariam  phosphoricam  et  carbonicam,  kali  natronque  chlo- 
ricum  et  nitricum  continent.  Ut  concretio  calculosa  fiat, 
non  semper  oportere  videtur,  massam  salivae  majorem 
exsiccare,  sed  magis  verisimile  est,  ut  calcariae  vel  aliae 
ad  calculorum  formationem  aptae  materiae  anorganicae 
in  glandulas  salivales  vel  in  ductus  excretorios  deponi 
possint,  partibus  salivae  organicis  non  magis  quam  me¬ 
diis  quasi,  ut  complectantur,  adhibitis.  Sententia  vete¬ 
rum  nonnullorum,  quam  etiam  Siebold  in  historia  syste¬ 
matis  salivalis  sua  experimentis  confidens  chemicis  secutus, 
salivae  sanae  non  inesse  terram  calcariam ,  scrutationibus 
novis  rejecta,  qua  de  causa  opinio,  tantummodo  in  dia- 
thesi  calculosa  praecipueque  in  illis  casibus,  in  quibus 
post  podagram  vel  arthritidem  concrementum  salivale 
producatur,  per  ductus  salivales  terram  illam  excerni 
ibique  accumulari,  falsa  est.  Quos  autem  status  morbo¬ 
sos  excretioni  illi  terrestri  favere  denegari  non  potest. 

Tantummodo  turbato  secreti  salivalis  chemismo  cal¬ 
culi  excrescunt,  quod  fit  aut  manca  quantitatis  ratione, 
qua  materiae  non  longius  solutae  conservari  possunt,  ita 
ut  vel  omnes  vel  singulae  vel  una  praecipitent;  aut  qua¬ 
litate  mutata,  id  est,  sputamine  partibus  completo,  quae 
sano  eidem  desunt,  quaeque  concreta  forma  praecipi¬ 
tando  student.  De  calculorum  ortu  Boerhavius 12)  sicce 


12)  Boerhavii  elementa  chemiae. 

censuit:  generari  calculum,  quum  terrestres  secreti  par 
ticulae,  ut  sales  in  aqua  divisae,  per  modum  crystalli- 
sationis  chemicae  excutiantur,  et  concretione  mutua  unitae 
primum  granula,  qualia  descripsit  in  experimento  micro- 
scopico,  deinde  calculum  efforment.  Sed  Hartenkeil  13J : 
calculus,  ut  ealcinatio  et  difficilis  ejus  solutio  docet,  ad 
salia  terrestria  reduci  nequit;  crystallisatio  autem  non 
nisi  salibus,  salinisve  substantiis  competit  —  certa  en- 
cheiresi  semper  subsequitur  —  neque  obvium  requirit 
corpus,  etsi  in  solida  basi  promptius,  uti  calculus,  for¬ 
metur.  Excussio  et  appositio  particularum  concrescibi 
lium  tam  crystallisationi  quam  lithogenesiae  communis 
est;  at  in  utraque  naturae  operatione  multa  iterum  di¬ 
versa  reperiuntur.  —  Secedunt  ergo  moleculae  solidae, 
graves,  alienae,  novamque  inter  se  unionem  ambiunt. 
His  sese  interponit  gluten;  quocum  magna  ipsis  est  affi¬ 
nitas.  Nascitur  informis  massula,  quae  pro  vario  cohae- 
sionis  et  appositionis  modo  nunc  variam  induit  figuram 
et  densitatem;  atque  ex  alluente  secreto  sibi  jungit  nova 
elementa,  sicque  formatur  calculi  basis,  porro  lamella, 
dein  lapillus,  denique  successu  temporis  per  incrustatio¬ 
nem  calculus. 

Concretio  ex  secreti  abundantia  excretio- 
neque  ejusdem  prohibita.  Massa  secernendi  liquo¬ 
ris  salivalis  crescit  aut  symptomatica  aut  salivatione  cri¬ 
tica.  Stagnans  in  ductu  clausa  tumorem  provocat,  cui 


13)  Harlenkeil  1.  c. 

primo  stadio  inest  humor  pellucidus.  Secundo  partes 
salivae  aquosae,  praecipitatis  materiis  anorganicis,  par- 
tim  resorbentur,  fluidumque  contentum  spissescit  atque 
color  tumoris  infuscatur;  denique  tertio  stadio  omne  fere 
fluidum  consumitur,  illudque  viscidum,  anorganicis  cum 
organicis  partibus  conjunctis,  concrescit  calculumque,  qui 
dicitur  salivali»,  gignit,  quo  tumoris  cavum  completur. 
Sed  cavendum  est,  ne  ductus  Whartonianus  tumescens 
ranula  confundatur.  Munniks  primus  ranulam  ex  ductus 
illius  extensione  et  dilatatione  orbi  censuit,  tum  Louis 
et  chirurgi  ceteri.  Nec  ulla  autem  sectio,  nec  observatio 
acutissima  ranulae  sedem  huncce  demonstravit.  Ductus 
excretorius  non  tam  extendi  potest,  quam  necesse  est, 
ut  ranulam  praegrandem  circumcludat.  Ranularum  etiam 
contenta  salivae  neque  paria  neque  similia  sunt,  atque 
Bresehet  talium  tumorum  in  pueris  inventorum  sectione 
eosdem  cystas  esse  demonstravit,  quae  aut  in  tela  cel¬ 
lulosa  laxa,  sub  tunica  mucosa  jacente,  aut  in  bursis  mu¬ 
cosis  sublingualibus  sese  formarint.  Concrementa  in  iis¬ 
dem  inventa  ergo  non  sunt  calculi  salivales. 

Parimodo  sane  concrementa  in  ipsa  glandula  parotide 
non  omnia  sunt  salivalia.  Tumores  cystici  in  eadem  in¬ 
venti  non  rarissime  degenerant  in  calculos.  Analysis 
chemica  tum  sola  nos  certiores  facere  potest,  num  cal¬ 
culi  in  parotide  concreti  salivales,  an  non  sint. 

Caussae  secreti  stagnationis  esse  possunt  ductuum 
excretoriorum  atonia;  irritabilitas  diminuta  in  ductibus, 
quibus  demum  saliva  lento  modo  educitur;  effectus  sy- 

sternatis  nervosi  impeditus,  quin  perturbatus,  id  quod  in 
spasmodica  ductuum  contractione  partim  ex  irritatione 
idiopathica,  v.  c.  calculorum,  partim  symptomatica  con¬ 
tingere  solet;  pressio  ductuum  ab  intumescentibus  parti¬ 
bus  vicinis,  atque  obstacula,  quae  ostium  ductus  salivalis 
claudunt  excretionemque  salivae  magis  minusve  prohibent. 

Qualitas  salivae  morbosa.  Viscidus  salivae 
liquor  e  glandulis  effluit  tardius  leviusque  provocat  obstru¬ 
ctionem,  quam  sanus.  Quo  modo  facillime  concretio  calculosa 
fieri  potest,  quum  jam  per  sese  eidem  faveat  obstructio, 
atque  sub  proportione  sputamen  anorganicas  partes  hete- 
rogeneas  plures  contineat,  quam  in  normali  salivae  statu 
inveniuntur.  Saliva  primitus  morbosa  esse  potest;  quod 
fit  ex  organorum  secernentium  locali  affectione,  v.  c.  la¬ 
xitate,  atonia,  irritabilitate  nimia  vel  diminuta,  effectu 
systematis  nervosi  in  systema  ipsum  vel  exaltato  vel  ir¬ 
regulari,  materiis  morbosis  e  sanguine  ad  glandulas  sali- 
vales  collatis,  dum  vasa  secernentia  morbose  irritant  se¬ 
cretionemque  perturbando  deteriorem  reddunt. 

A  sanguinis  indole  in  organa  salivae  secretoria, 
eorum  functionem  salivaeque  naturam  redundare,  lucu¬ 
lenter  apparet.  Cum  sanguine  vitiato  etiam  saliva  cor- 

i 

rumpitur,  et  quidem  in  hisce  casibus: 

a)  si  partium  sanguinis  cohaesio  turbatur,  atque  con¬ 
ditio,  ideoque  salivae  proximarum,  hucusque  inter 
se  observata,  laeditur; 

b)  si  partes  heterogeneae,  imprimis  excernendae  par¬ 
ticulae,  in  eo  remanent,  vel  acrimoniae  sanguini 

admiscentur,  qua  ex  re  demum  salivae  indoles  che- 
mica  vitiatur.  Dum  secreta  et  excreta  male  infecta 
sunt,  haec  organis  salivalibus  per  vasa  sanguifera 
et  absorbentia  facile  advehuntur,  vel  in  oris  cavo 
et  tubo  intestinali  salivae  ipsi  admiscentur,  humor 
salivalis  perquam  corrumpitur. 

Diathesis  ceterum,  quae  dicitur  calcu  losa,  quatenus 
haec  impedita  excretione  v.  c.  urinae,  alvi,  cum  quibus 
partes  terrestres  e  corpore  eliminantur,  producitur,  semi¬ 
nium  morbosum  esse  videtur,  quod  in  systema  salivale 
male  influit.  Partes  enim  terrestres  in  fluidis  justo  fre- 
quentiori  copia  colliguntur,  et  minus,  quam  par  est,  cum 
ceteris  corporis  principiis  cohaerent,  atque  eo  modo 
genesis  calculorum  salivalium  valde  promoveri  posse  vi  ¬ 
detur.  Quod  facillime  accidit,  si  glandularum  salivalium 
atonia  subest. 

Quod  ad  formationis  attinet  tempus ,  calculus  tum  bre¬ 
vissimis  interstitiis,  vel  quatuordecim  vel  viginti  diebus, 
tum  intervallo  longiore,  vel  uno  vel  viginti  annis  concrescit- 

Quibus  locis  saepissime  inveniantur  calculi. 

In  quibus  glandulis  ac  ductibus  excretoriis  calculi 
salivales,  et  num  in  illis,  an  in  hisce  saepius  invenian¬ 
tur,  e  factis  sequentibus  nobis  elucebit. 

A.  Glandulae  parotides. 

1)  Glandula  ipsa. 

Sub  tela  cellulosa  accumulatur  lympha,  mate- 

2  * 

ries  tartarea,  vel  calculosa14)  glandulae  in¬ 
sidet. 

2)  Ductus  excretorius  seu  Stenonianus. 

Cavum  ductus  calculo  obstruitur15). 

3)  Glandula  parotis  accessoria  cum  ductu  excre¬ 
torio  omni  modo  afficitur,  quo  et  parotis  ipsa, 
quacum,  nisi  accessoria  separata  adest,  ea¬ 
dem  vitia  subit.  Interdum  scirrhosa  reperi- 
tur,  nec  non  in  ea  concretio  calculosa16). 

B.  Glandulae  submaxillares. 

1)  Glandula  ipsa. 

Puris  in  ea  multum,  quin  et  ipsi  crines,  nec 
non  concretiones  terrestres  et  calculosae17) 
inveniuntur. 

2.  Ductus  excretorius  seu  Whartonianus. 

Nimis  dilatatur  vel  saliva,  vel  alio  fluido, 


14)  Morgagni  1.  c.  —  Hannes  1.  c.  —  G.  ten  Hafl  1.  c.  — - 
John  in  Meckel’s  Arcliiv  1.  c.  —  Dr.  Koelink  calculos 
reperil,  de  quibus  supra  diximus. 

15)  Plater  1.  c.  —  "W  alter,  Observ.  anat.  cap.  III,  $  20.  — 
Beguin  1.  c.  —  Flagiani  Observat.  1,  c. 

16)  Joiu  G.  Walter,  anal.  Mus.  Th.  I,  p.  139, 

17)  Walter,  anat.  Mus.,  Th.  I,  p.  135.  —  Loder  1.  c.  — 
Sckmidfs  Jalirbiicker  1.  c.  —  Kleinert’s  Repert.  1836  1.  c. 
—  111.  Baum  nuperrime  in  clinico  chirurgico  Grypliiswal- 
densi  excidit  calculum  1845. 

quod  sensim  spissescere  potest,  vel  calculo  18) 
ita  tamen,  ut  salivae  effluxus  ex  ostio  obliquo 
ret  arctiore  ductus  longi  tenuisque  excretorii 
impediatur.  —  Corroditur  pure,  inspissatis 
fluidis,  et  calculis  nimis  acutis,  ita  ut  deinde 
fistula  salivalis  oriatur19). 

d  Glandulae  sublinguales. 

1)  Glandula  ipsa20). 

2)  Ductus  excretorius  seu  Bartholinianus. 

Calculi  praegrandes  in  ductibus  non  nunquam 
inveniuntur21). 

Apparuit  ergo  calculos  saepissime  in  ductibus  ex¬ 
cretoriis  praecipueque  in  ductu  Wbartoniano  et  Bartholi- 
niano ,  rarius  Stenoniano  inventos  esse.  Rariores  in 
ipsis  glandulis  fuere  calculi,  id  quod  ex  ductuum  excre¬ 
toriorum  organo  ad  calculorum  formationem  aptiore  pendeat. 


18)  111.  Baum  e  ductu  remov-uit  calcul.  Dantisci  1841.  — 
DicfFenbacli  (Hager,  iiber  fremde  Kbrper).  —  Blasius  1.  c. 
— -  Cii.  A.  Sclierer  1.  c.  —  Haller  1.  c.  —  J.  G.  Wal- 
ter ,  Ohserv.  anat.  cap.  III,  $  20  ct  anat.  Mus,  Th.  I,  p.  171. 
—  Froriep  1.  c.  —  Rust  1.  c.  —  Innsbr.  Zeit,  1.  c.  — 
Oesterr.  Woclienschrift  1.  c.  —  Meckel  l.  c. 

19)  Louis  1.  c. 

20)  Kleinert’s  Repertor.  1837  1.  c. 

21)  Bacioclii  1.  c.  —  J.  F.  VVegener  1.  c.  —  Hartmann  (Reuss 
Repert.)  1.  c.  —  Hartmann  ( lJrogr.  calcul.  sub  liugua 
exsect.  describens)  1.  c.  —  Titius  1.  c.  —  IIufelamBs 
Journal  1.  c,  —  Blasius  1.  c. 

Influxus  calculorum  salivalium  morbosi. 

% 

d)  In  glandulas  ipsas  et  ductus  excretorios. 

Concretiones  calculosae  parvae  in  ipsis  glandulis  mi 
noris  momenti  sunt,  quam  in  ductibus  excretoriis,  quum 

i 

in  iisdem  levius  salivae  excretionem  prohibeant.  Una  cum 
calculi  magnitudine  vis  nocendi  crescit,  cujus  proximum 
signum  fit  glandularum  telae  acinosae  irritatio,  in  primis 
si  forma  angularis  atque  superficies  tuberculis  striisque 
praedita.  Tumescentia  tum  sequitur  concludentis  organi 
ejusque  cavi  dilatatio;  quibus  cum  continua  conjunctis 
irritatione,  vel  indurata  organorum  secernentium  tela 
redditur,  vel  laesa  corroditur,  inflammatur  et  ad  ulcera¬ 
tionem  perducitur. 

b)  In  organa  vel  paria  vel  adjacentia. 

Morbosas  glandularum  et  ductuum  excretoriorum  af¬ 
fectiones  illas  non  nihil  valere  vel  ad  organa  paria  vel 
praecipue  ad  circumjacentia,  luculenter,  qnod  ad  prima  atti¬ 
net,  partim  ex  consensu  communi,  quo  omnia  organa 
systematis  salivalis  glandulosa,  partim  ex  illo  apparet,  quo 
certae  glandularum  salivalium  partes  inter  sese  conjun¬ 
guntur;  quod  ad  haecce  pertinet,  ex  eo,  quod  organa  cir¬ 
cumjacentia  una  cum  morbose  affectis  laborare  coacta 
sunt.  Quare  tum  afficiuntur  glandulae  submaxillares  pa¬ 
rotidibus,  sublinguales  irritatis  laesisque  submaxillaribus 
et  vice  versa;  tum  glossitidem  et  palati  mollis  inflamma- 

tionem  invenimus,  si  calculo  glandulae  salivales  mor¬ 
bose  affectae  sunt.  Laesionibus  quoque,  vi  mechanica, 
v.  c.  calculorum  pressione,  magis  minusve  organa  vicina 
dilacerantur  et  discinduntur,  ita  quidem,  ut  saliva  extra 
vascula  sua  per  vulneris  aperturam  prodeat,  et  exinde 
fistula  salivalis  evadat.  Ossa  maxillaria  calculorum  pres¬ 
sione  inflammari  et  cariosa22)  reddi  possunt.  Functiones 

t 

organorum,  quae  ex  musculorum  motu  pendent,  pertur¬ 
bantur.  Quod  non  solum  in  ranula  sed  etiam  in  glandulis 
intra  arcum  maxillae  sitis  intumescentibus  videmus.  Ibi 
illum  loquelae  affectum,  qui  batracholalia  vocatur,  audi¬ 
mus,  quo  voces  cum  sonitu  peculiari,  quasi  coaxantium 
ranarum  proferuntur.  Pari  modo  masticationis  actio  a 
tumoribus  salivalibus,  quae  in  buccarum  regione  sedem 
habent ,  dum  pone  arcum  zygomaticum  surgunt ,  et 
maxillae  motui  resistunt,  saepenumero  difficilis  redditur. 
Oesophagus  etiam  ab  intumescente  glandula  submaxillari 
ita  comprimi  potest,  ut  cibus  ac  potus  vix  ab  aegro  de- 
glutiri  possint  et  vomitu  rejiciantur.  Ita  et  in  illis,  qui 
vel  ranula  vel  calculo  sublinguali  laborant,  hoc  degluti¬ 
tionis  negotium  vehementer  impeditur. 

Nec  minus  systema  nervosum  turbatur.  Comprimun¬ 
tur  enim  nervi  juxta  glandulas  capitis  salivales  siti:  hinc 
varii  affectus  systematis  illius  laesi  producuntur,  ut  ner¬ 
vorum  torpor,  mentis  hebetudo,  vertigo,  quae  in  calculo 


22)  Medie.  Zeitg.  v.  Verein  f.  Heilkuude.  1833  Nr.  24. 

sublinguali  aderat23),  dolor  capitis,  horror,  coma,  para 
lysis,  convulsivi  motus  cum  alto  stupore.  Interdum  cal¬ 
culo  sublinguali  fauces  et  submaxillari  larynx  cum  osse 
hyoideo  ita  coarctantur,  ut  exspirationis  et  inspirationis 
difficultas  tunc  praecipue  urgeat, 

Ide  diagnosi. 

Calculorum  organis  salivalibus  conclusorum  diagnosis 
non  expedita  habeatur,  nisi  obtecti  tegimentis  maxime  te¬ 
nuibus  iidem  leviter  sentiantur  digito,  quod,  dum  sub  lingua 
orti  sunt,  non  raro  attigit.  Jaceant  nunc  vel  in  glandulis 
maxillaribus  vel  in  parotidibus,  in  hisce  casibus  calcu¬ 
lorum  cognitio  impeditur.  Ex  calculo  tumescentes  glan¬ 
dulae,  praecipue  quum  perdiu  tales  fuerint,  pro  tumoribus 
glandularum  chronicis  haberi  possunt.  Nam  inflamma¬ 
tionis  tum  remittentia  tum  redeuntia  symptomata  cum 
glandularum  illis  chronice  tumescentium  symptomatibus 
congruere  solent.  Nec  minus  scirrhus  adesse  putari  pot¬ 
est;  sed  progressio  ejusdem  continua  sine  regressu,  at 
que  totius  corporis  glandularum  parimodo  sensim  sensim- 
que  degenerandarum  inclinatio  deest.  Exostoses  etiam 
in  superficie  maxillae  inferioris  interna  et  maxillae  supe¬ 
rioris  externa  calculis  similes  esse,  sed  ab  iisdem  di¬ 
stingui  possunt  vel  colore  externo,  qui  gingivae  aequalis 
atque  albidus,  vel  consistentia  durissima,  quae  compres- 


23)  Epliem.  Nat.  Cur.  Dec.  I,  Ann.  III,  p.  25. 

sioni  non  cedit,  vel  acu  incisa,  qua  sentiri  potest,  num 
tumor  calculum,  an  osseam  contineat  materiam.  Ductus 
Whartonianus  calculo  tumescens  ranula  concrementum 
continente  non  confundendus  est;  qui  uterque  tumor, 
non  nisi  calculis  remotis,  tum  concretionum  analysi  che- 
mica,  tum  organi  laesi  structura  distingui  potest. 


Be  organorum  calculis  affectorum  cura. 

Calculi  quum  alienae  materiae  salivali  noceant  syste¬ 
mati  ex  organis  secernentibus  removeantur  necesse  est. 
Operatio  fere  semper  adbibenda.  Natura  ipsa  quidem 
studet,  ut  excrescantur  calculi,  eidemque  sine  gravioribus 
tegimenti  laesionibus  interdum  contigit;  sed  omnino  suc¬ 
cessus  fausti  rariores  sunt  semperque  cavendum  est,  ne 
ulceratio  et  ipsa  fistula  salivalis  fiat.  Remedia,  quibus 
calculus  solvatur,  non  sunt  utilia.  Ut  calcariae  autem 
appositio  minuatur,  alcalia,  sicuti  magnesia  carbonica  et 
kali  natronque  carbonicum  non  inutilia  esse  solent;  iisdem 
acida  in  viis  primis  ac  in  cbylo  minora  redduntur.  Blanda 
diaeta  aegroto  est  observanda.  Vegetabilia  sumenda,  nu¬ 
trientia  azoti  plena  evitanda  sunt,  quum  diaeta  tali  se¬ 
cundum  Magendie  et  Chevreul  in  mammalibus  carne 
vescentibus  salia  phosphorica  diminuantur.  Calculo  ope¬ 
ratione  remoto  sanguinis  effluxus  non  prohibendus.  Ad- 
stringentia  postea  adhiberi  possunt. 


Historia  morbi. 


Joh.  Carol.  Lombard,  Gryphiswaldiae  civis,  annos 
quadraginta  octo  natus,  mense  Novembri  anni  MDCCCXL 
tumore,  quo  glandula  submaxillaris  dextra  affecta  erat, 
laborare  incipiebat.  Quae  tumescentia  et  in  externam 
colli  partem  sub  angulo  maxillae  inferioris  et  in  cavum 
oris  extensa  dolores  commovebat  maximos.  Glandulae 
ductus  excretorius  Whartonianus  funiculo  similis  adstricto 
ex  glandula  usque  ad  ostium  sub  lingua  pennae  cau 
lem  crassitudine  adaequans,  parimodo  glandula  dolo¬ 
res  excitabat.  Salivatio  adaugebatur.  Tumore  usque  ad 
mensem  Februarium  anni  MDCCCXLI  crescente  ductus 
excretorii  ostium  sub  lingua  ad  nucis  avellanae  magnitu¬ 
dinem  intumescebat,  quo  tumido  ex  loco  post  dies  cir 
citer  viginti  lapillum  pisiformem  aegrotus  linguae  motibus 
exprimebat.  Neque  sanguinem  neque  pus  effluxisse,  sed 
odorem  patiens  ortum  esse  narravit  lutulentum,  qui  per 
sex  aut  septem  horas  remansisset.  Diebus  quatuordecim 
praeterlapsis  calculus  alter  eadem  forma  sese  formarat, 
qui  eodem  modo  expulsus  est.  Glandula  submaxillaris, 
quae  adhuc  tumida  fuerat,  subito  ita  tumescebat,  ut 
angina  ipsa  faucium  atque  linguae  immobilitas,  quibuscum 
una  tum  deglutitio  tum  loquela  prohiberi  deberent,  oriren¬ 
tur.  Respiratio  difficillima,  tussis  fortissima,  sputa  se- 

roso -mucosa  quasi  immensa;  fere  mensuram  unam  hora 

/ 

una  tum  temporis  sesef eructasse  ait  aegrotus.  Quem 
ad  morbum  accedebat  febris  biliosa  hepatica  novem  heb¬ 
domades  perdurans,  dum  calculi  salivales,  quales  sub 
lingua  orti  erant,  eodem  loco  iterum  atque  iterum,  mino¬ 
ribus  autem  intervallis  minoreque  forma,  sese  formabant, 
ita  ut  aegrotus  octo  numeraret.  De  febris  cura  non  di¬ 
cendum  ;  sed  de  glandulae  submaxillaris  affectione  cal¬ 
culosa  ejusque  vi,  quam  ad  organa  adjacentia  habuerat. 
Febri  illa  finita,  mense  Majo  anginae  remanenti  remedia: 
ammonium  muriaticum,  isanguisugae,  fomentationes  cali¬ 
dae,  unguentum  hydrargyri  cinereum  etc.  adhibebantur. 
Quibus  remediis  angina  quidem  remissa;  glandula  autem 
submaxillaris  dextra  tumida  atque  durissima  manebat;  dolo¬ 
res  parum  erant  levati.  Sequela  febris  erat  oedema  pedum, 
quod  usque  ad  mensem  Augustum  plane  resorptione  erat 
remotum.  Mense  Septembri  ejusdem  anni  iterum  calculi 
duo  hebdomadibus  quatuor  intermissis  ad  ductus  Whar- 
toniani  sub  lingua  ostium  pisiformes  sese  formabant. 
Ductus  adstrictus  atque  tumidus,  lingua  rigida,  loquela 
prohibita  erat  usque  ad  mensis  Octobris  finem,  ex  quo, 
quamquam  glandula  submaxillaris  in  continuo  tumida, 
aegrotus  tamen  melius  valebat.  Fortius  glandula  illa 
mense  Decembri  subito  tumescebat  atque,  febri  biliosa 
hepatica  iterum  orta,  angina  cum  iisdem  signis,  quae 
supra  explicavimus ,  redibat.  Cura  eadem  adhibita. 
Aegroti  valetudo,  quum  usque  ad  mensem  Februarium 
anni  MDCCCXLII  morbus  sicce  perdurasset,  sensim  re- 

crescere  incipiebat;  sed  glandula  submaxillaris,  quamquam 
minore  gradu,  semper  tumescens  usque  ad  mensem  illum 
remanebat,  quo  tempore  III.  Baum  consultatus,  anamnesi 
satis  respectata,  glandulam  accuratissime  inquirens  aper¬ 
turam  in  eadem  sanguinem  et  pus  guttatim  promittentem, 
atque  specillo  per  hancce  penetrans  calculum  salivalem 
cognoscebat.  In  diem  sequentem  calculi  remotio  procra¬ 
stinata  est  111.  Baum  incisionem  in  glandulam  pollicis 
dimidium  longam  ad  ductum  excretorium  direxit,  atque 
tum  digito  superficiem  totius  calculi  superiorem  circum¬ 
iens,  concrementum  valde  in  glandulae  substantia  inhae¬ 
rere  percipiebat.  Frustra  scalpello  calculum  promovere, 
frustra  forcipe  eundem  totum  eripere  tentabat;  in  parti¬ 
culas  fractus  particulatim  calculus  extrahi  debebat.  De 
calculi  forma,  colore  et  textura  jam  supra  diximus,  nec 
minus  de  ejusdem  proprietatibus  chemicis. 

Vulnus  secernens  pus  tarde  se  claudebat.  Sanatum 
saepe  recrudescebat.  Post  menses  tres  vulnere  plane 
sanato  atque  glandula  fere  ad  integrum  restituta,  haec 
eadem  iterum  tumescere  incipiebat,  nec  minus  ductus 
excretorius.  Nunc  quoque,  eodem  tempore,  quo  casum 
descripsimus,  glandulam  tumidam  nuci  avellanae  magnae 
similem  et  durissimam,  atque  ductus  Whartoniani  formam 
adstrictam,  qualis  supra  notata  est,  scrutatione  invenimus. 
Quibus  ex  signis  calculum  regeneratum  esse  certe  con¬ 
cludere  possumus. 

Tabulae  explicatio. 


a.  Calculi  ab  III.  Baum  Gedani  excisi  latus  unum. 

b.  Calculi  perfracti  superlicies  interna  cum  lamellis 
concentricis  atque  nucleorum  duorum  cavis. 

c.  Nucleus  major  quadruplicatus. 

d.  Nucleus  major,  qualis  ex  natura  fuit. 

V  I  T  A. 

Mart  inus  Philippus  Weihe  Buendae,  oppido 
Guestphaliae,  die  XX  mens.  Augusti  anni  MDCCCXXIII 
parentibus  natus  sum  evan  geli  cis :  patre  Ernesto  Fri- 
d  er  ico  Weihe,  divini  verbi  ministro,  matre  Sophia 
Dorothea  e  gente  K1  e  in  e ,  quos  adhuc  superstites  esse 
quam  maxime  gaudeo.  Litterarum  elementis  in  Gymna¬ 
sio  Herefordensi ,  quod  Directore  Schoene  floret,  per 
sex  annos  et  dimidium  instructus  testimoniumque  matu¬ 
ritatis  adeptus,  verno  tempore  anni  MDCCCXLII  almam 
universitatem  Grypliicam  petii,  in  cujus  civium  nume¬ 
rum  a  Beat.  Seifert,  t.  t.  Rectore  Magnifico,  receptus 
et  ab  111.  Schirmer,  t.  t.  Decano  Facultatis  theologi¬ 
cae  spectatissimo,  theologiae  studiosis  adscriptus,  per 
semestre  his  interfui  scholis : 

111.  Vogt  de  evangeliis  Matthaei,  Marci  et  Lucae; 

111.  Kosegarten  de  introductione  historico  -  critica 
in  libros  veteris  foederis; 

111  Mattii  i  es  de  Encyclopaedia  scientiarum  philo¬ 
sophicarum. 

Autumno  anni  ejusdem  ab  111.  Schultze,  t.  t. 
medicorum  ordinis  Decano  spectatissimo  in  medicinae 
studiosorum  numerum  receptus  sum.  Quo  ex  tempore 
usque  ad  autumnum  anni  MDCCCXL1II  hasce  frequen¬ 
tavi  scholas : 

111.  Schultze  de  Anatomia  corporis  humani,  de 
Anatomia  generali  et  comparata  et  de  Physiologia; 

Beat.  Seifert  de  Pathologia  generali  et  Materia  me¬ 
dica; 

111.  Baum  de  Chirurgia  generali  et  Fracturis  ossium 
et  Luxationibus; 

111.  Huenefeld  de  Chemia  theoretico- practica  et 
Mineralogia; 

Cei.  Laurer  de  Osteologia,  Syndesmologia ,  Angio- 
logia,  Splanchnologia  et  Mineralogia; 

Beat.  Berndt  de  Therapia  generali; 

111*  Tillberg  de  Physice  et  theoretica  et  experi- 
mentali ; 

111.  Erichson  de  Logice; 

111.  Hornschuch  de  Zoologia  et  Botanice;  cujus 
quoque  interfui  Demonstrationibus  in  Museo  sicut 
Excursionibus  botanicis. 

Tum  Herbipolin  me  contuli,  ubi  a  Prorectore 
Magnifico  111.  Textor  inter  cives  academicos  receptus, 
unum  annum  et  dimidium  moratus  scholis  interfui  hisce: 

111.  de  Marcus  de  Patliologia  et  Therapia  speciali; 
qui  idem  vir  dux  mihi  fuit  in  Clinico  propaedeu- 
tico,  pathologico  et  therapeutico; 

111.  Te,xtor  de  Chirurgia  speciali,  de  Operationibus 
et  Iustrumentis  chirurgicis;  idem  in  Clinico  chi¬ 
rurgico  et  ophthalmiatrico  me  duxit; 

111.  Muenz  Anatomiam  corporis  humani  me  docuit, 
nec  minus  mihi  moderator  luit  in  Theatro  anat.; 

111.  d’Outrepont  de  Arte  obstetricia;  ejusdem 
Clinicum  obstetricium  Exercitationesque  ad  phan¬ 
toma  instituendas  frequentavi; 

Ceh  Rinecker  de  Morbis  infantium: 

Cei.  Ad  e  Ima  nn  de  Oculorum  morbis. 

Vernali  tempore  anni  MDCCCXLV  ad  almam 
universitatem  Gryphicam  redii,  cujus  inter  cives  ab  111. 
Beseler,  t.  t.  fasces  academicos  tenente,  iterum  rece¬ 
ptus,  apud  111.  Baum,  t.  t.  medicorum  ordinis  Deca¬ 
num  maxime  spectabilem,  nomen  professus  sum. 

Frequentavi  hasce  scholas: 

111.  Schultze  de  Anatomia  pathologica;  cujus  viri  in 
Examinatorio  anatomico-physiologico  versatus  sum  ; 

111.  Berndt  de  Patliologia  et  Therapia  speciali  atque 
Exanthematibus  chronicis ;  quo  viro  duce  in  Clinico 
medico  et  obstetricio  usus  sum; 

111.  Baum  de  Chirurgia  speciali;  cujus  Demonstra¬ 
tionibus  et  Exercitationibus  clinicis  et  policlinicis 
chirurgico  -  ophthalmiatricis  adfui; 

Beat.  Seifert  de  Politia  medica  et  Arte  formulas 
medicaminum  rite  concinnandi; 

Beat.  Berndt  de  Medicinae  historia,  Medicina  fo¬ 
rensi  et  Morbis  puerperarum ;  in  Exercitationibus 
ad  phantoma  instituendis  ab  Eodem  instructus  sum. 

Jam  vero  tentaminibus  cum  philosophico  tum  me¬ 
dico ,  et  examine  rigoroso  rite  superatis,  spero  fore,  ut 
dissertatione  thesibusque  publice  defensis  summi  in  medi¬ 
cina,  chirurgia  et  arte  obstetric.  honores  in  me  conferantur. 

Theses, 


ixi  <>  : 

-u 

Vires  nervorum  vires  sui  generis. 

II. 

Puerperam  febri  puerperali  infectam  cum  sanare 
velis,  cura,  ut  illa  prolem  lacte  sua  alat. 

III. 

In  catarracta  congenita  keratonixis  sola  indicata 
operatio. 

